ગઈકાલે ગાંધીનગર ખાતે વડોદરા શહેરના ચૂંટાયેલા પ્રતિનિધિઓની મળેલી સંકલન બેઠકમાં શહેરના તમામ પ્રવેશમાર્ગોને ૬-લેઇન બનાવી બંને તરફે સર્વિસ રોડ બનાવવાની માંગણી પ્રભારી મંત્રી નીતિન પટેલ સમક્ષ કરવામાં આવી હતી…જેના પ્રત્યુત્તરરૂપે મંત્રી નીતિન પટેલે આ અંગે લેખિતમાં આપવા જણાવતા આજે રાવપુરાના ધારાસભ્ય અને સંસદીય સચિવ યોગેશ પટેલે એક પત્ર લખી શહેરના ૧૩ જેટલા પ્રવેશ માર્ગોની માહિતી પ્રભારી મંત્રી નીતિન પટેલને મોકલાવી હજુ પ્રસિદ્ધ ના થયેલા ડેવલપમેન્ટ પ્લાનમાં આ તમામ રસ્તાઓને પહોળા કરવા માટે જરૂરી સુધારા કરવા શહેરીજનો અને સાંસદ તથા અન્ય ધારાસભ્યો વતી રજૂઆત કરી હતી. . સંસદીય સચિવ યોગેશ પટેલે વારંવાર જામ થતાં સમા-સાવલી રોડથી માંડી જમ્બુવાથી મકરપુરા પોલીસ સ્ટેશન,આજવા રોડ,વાઘોડિયા રોડ,ભાયલી-કલાલી રોડ,વડસર રોડ,વાસણા રોડ,સિંધરોટ-ગોત્રી રોડ સહીત કુલ ૧૩ માર્ગોને ૬-લેઇન ના બનાવી ‘ગ્રોથ ક્લસ્ટર’ તરીકે વિકાસ પામી રહેલા વડોદરાને વિકાસની નવી ક્ષિતિજો ચુમ્બવા માટે જરૂરી એવા વિકાસના આ કામને અગ્રતાના ધોરણે મંજૂરી આપવા માંગ કરી હતી…